周晟

周晟（），字德明，河南布政司彰德府磁州涉縣人，軍籍，明朝政治人物。同進士出身。

生平
九月初五日生。正統十二年（1447年）丁卯科河南鄉試第三十四名。景泰五年（1454年）甲戌科進士。刑部觀政，授刑部廣西司主事，錄囚南京。天順四年（1460年）閏十一月升直隸永平府知府，成化二年（1466年）旌異，賜誥敕。在任七年，成化四年（1468年）二月陞湖廣右參政。七年丁父憂，服闋，九年七月復除山東參政，因發生災害，令馳驛赴任。十一年正月升山東按察使，十三年九月升官江西左布政使，十五年卒于官，年五十一江西左布政使周公晟墓志銘（丘濬）：公諱晟字德明，安陽人也。曾祖廷元，隱居不仕，妣吳氏。祖澄，封監察御史，贈鴻臚卿。妣楊氏，封孺人，贈恭人。考顒，鴻臚寺卿。妣宋氏，封恭人。兄弟六人，公居長，曰昇，義官；曰昌，沙河訓導；曰冕，鄉貢解元；曰昱，義官；曰景，附馬都尉。公生於宣德己酉九月。始生之夕，其祖夢一儒生趨而揖之而公生，祖曰：「是孫他日必以儒興吾家。」既能言，即頴敏如成人。九歲隨鴻臚公教授河間，從學四明趙先生政，授以尚書蔡氏傳，過目即成誦，下筆为文章，即有理趣。歸補郡庠生，甫一歲即領河南鄉薦，時年十九也。甲戌登進士第，觀政刑部，拜廣西清吏司主事。又三年，奉璽書審南畿重囚。天順中推永平知府，尋以部使者薦，賜誥無異。在任七年，陞湖廣右參政。歲辛卯，丁鴻臚公憂。門闋，改參山東政。乙未，就陞按察使於山東。丁酉，晉江西左布政使。在太學時，年最少，雅有高志，所友者皆天下賢豪，尤與莆中嚴宗源、建陽丁元凱厚，予亦辱交焉。朝夕相與，講明道義，毅然有用天下之志。及登進士，觀政刑部，時大司寇尚嚴毅，屬官少當其意者，獨公所分囚引審，未嘗有所反異其所为欲辭，往往得事情合律意，用是大为所稱重，具疏留公为本部主事，前後有所平反，全活者甚眾，然未嘗□法□以邀譽。出守永平，□□□大，尤留心民事，聞屬邑有不種二麥者，親为勸課之，民始得享夏收之利。民間子女有貧，過時而不婚娶者，諭富戶安有才等出財帛資之，一時婚配殆盡。公出自刑曹，於治獄尤其所長，郡中積年冤滯一一为之伸理，民有水清鏡平之謠。及參湖藩，所至剌舉惟當，凡利民事不擇劇易，視其力所及而为之。改山東，其所施为略如在湖藩時。暨長憲臺，發摘奸伏，幾無所容，然嚴而不苛，論者以为得憲體，其施为大畧有如此者。公幼侍鴻臚公教河間，繼而入太學，鴻臚公仁厚長者，非禮勿履，公得於庭訓为多。事母親極其孝愛，在山東時，嘗迎養於藩府，未幾都尉君迎歸京師。及公長憲臺，適都尉君有持節冊封之便道，經齊境，乃奉太夫人舟，行至齊河，公出舟次迎之，憲臺建台萱亭以奉之。公於諸弟極相友愛，有習經學者，公暇輒为之講解指授，而於都尉君又加意，每向人言此弟天性至孝，而器識不凡，他日當遠到，時猶未選尚也。人服其先見。居鴻臚公憂，既免喪，都尉君以事使山西，道過家，兄弟六人者共被寢於先塋瑞芝堂，分韻賦詩，集以成帙。嗚呼！若公者，其人品家世，德性才調，今世豈有哉。公生於歲己酉，至是卒，年五十有一。。

家族
曾祖周廷元。祖父周澄，封監察御史。父周顒，曾任監察御史。母宋氏。重慶下。娶沈氏，繼娶劉氏《天一阁藏明代科举录选刊·登科录》（《景泰五年进士登科录》）。弟周昇，義官；周昌，沙河訓導；周冕，鄉貢解元；周昱，義官；周景，駙馬都尉。

参考

Category:明朝刑部主事
Category:明朝永平府知府
Category:明朝湖廣布政使司參政
Category:明朝山東布政使司參政
Category:明朝山東按察使
Category:明朝江西左布政使
Category:正統十二年丁卯科河南鄉試舉人